Forțele de Apărare ale Israelului (IDF) au afirmat că o dronă Hezbollah a lovit o aeronavă mare de detectare a rachetelor cunoscută sub numele de "Sky Dew", informează portalul israelian Ynetnews.
Balonul de detectare radar era amplasat la aproximativ 34 de granița dintre Israel și Liban, într-o zonă numită Joncțiune Golani, notează sursa.
"Nu sunt victime și nu există niciun impact asupra capacității apărării antiaeriene a IDF în zonă", a declarat purtătorul de cuvânt al Tzahal, contraamiralul Daniel Hagari, potrivit Ynet News.
Sistemul a fost conceput pentru a contribui la apărarea antiaeriană a Israelului prin detectarea rachetelor și a dronelor, au spus oficialii, pentru The Times of Israel.
Forțele aeriene israeliene au primit dirijabilul în 2022.
Informația vine pe fondul tensiunilor crescânde cu gruparea militantă Hezbollah, care a efectuat mai multe atacuri asupra Israelului după invadarea Fâșiei Gaza de către acesta din urmă.
Acestea s-au intensificat în ultimele săptămâni după ce IDF a lansat operațiuni terestre în orașul Rafah din sudul Gaza.
La începutul acestei săptămâni, gruparea libaneză a lovit un post militar din nordul Israelului cu două rachete trase dintr-o dronă, rănind trei soldați.
După apariția știrii despre presupusul atac asupra balonului Sky Dew, care poate vedea ținte la până la 250 km, Hagari a declarat: „La granița de nord, am atacat peste noapte un complex de producție de armament și depozitare aparținând proiectului privind rachetele de precizie ale Hezbollah, ca răspuns la atacul asupra sit-ului militar de lângă Golani, care a lovit balonul”.
Analistul politic libanez Faisal Abdul-Sater, care urmărește îndeaproape Hezbollah, a declarat pentru Associated Press că Hezbollah „trimite mesaje pe teren inamicului israelian. Acesta este o parte din ceea ce avem și, dacă este nevoie, putem lovi mai mult”.